### *Հրապարակման ենթակա նմուշօրինակներ*

### 1. Որպես ընթերակա չեն կարող հրավիրվել.

•  հետաքննության և նախաքննության մարմինների աշխատակիցները

•  պետական ոչ առևտրային կազմակերպությունների աշխատակիցները

•  փորձագիտական հիմնարկների աշխատակիցները

***•  այսպիսի սահմանափակում քրեական դատավարության օրենսգրքով նախատեսված չէ***

### 2. Սուտ մատնությունը քրեորեն պատժելի է, եթե.

•  կատարվել է ծանր կամ առանձնապես ծանր հանցագործության մեջ մեղադրելով

***•  սուտ տեղեկությունը հանցագործության դեպքի կամ անձի կողմից հանցանք կատարելու մասին է և անձը գործել է՝ գիտակցելով, որ իր տրամադրած տեղեկատվությունը կեղծ է***

•  կատարվել է մեղադրանքի արհեստական ապացույցներ ստեղծելով

•  կատարվել է շահադիտական դրդումներով

### 3. Համայնքապետի պաշտոն զբաղեցնող Հ.-ն համաձայնության գալով նույն համայնքի բնակիչ Լ.-ի հետ հայցադիմում է ներկայացնում դատարան՝ հայցադիմումի մեջ նշելով, որ իրենց ծանոթներից Գ.-ն. իրենց պարտք է 10.500.000 Հայաստանի Հանրապետության դրամ գումար: Սակայն հետագայում պարզվել է, որ Գ.-ն իրականում Հ.-ին և Լ.-ին պարտք է 1.110.000 Հայաստանի Հանրապետության դրամ գումար: Որակե՛լ Հ.-ի և Լ-ի վարքագիծը.

•  պաշտոնեական կեղծիք, որ կատարվել է մի խումբ պաշտոնատար անձանց կողմից նախնական համաձայնությամբ

•  պաշտոնեական կեղծիք

***•  որևէ հանցակազմ չկա***

•  իշխանական կամ ծառայողական լիազորությունները կամ դրանցով պայմանավորված ազդեցությունն օգտագործելով խարդախություն

4. Քննիչ Պ.-ն քրեական գործի շրջանակներում տվյալներ է ստացել քաղաքացի Ա.-ից այն մասին, որ մարզպետարանի աշխատակցի պաշտոն զբաղեցնող Կ.-ն պարբերաբար որպես միջորդ է հանդես գալիս մարզպետարանում տարբեր պաշտոններ զբաղեցնող անձանց կողմից կաշառք ստանալու հանցագործություններով, և Կ.-ն հանդես է եկել Ա.-ի կողմից մարզպետարանի աշխատակցին կաշառք տալու շուրջ համաձայնության գալուն նպաստելու առաջարկով: Ստացած տվյալների հիմքով քննիչ Պ.-ն դատարանի որոշման հիման վրա տալիս է հանձնարարություն կաշառք ստանալու կամ կաշառք տալու նմանակում գաղտնի քննչական գործողություն կատարելու մասին:

Գնահատել քննիչ Պ.-ի գործողությունների իրավաչափությունը.

•  Պ-ի կողմից կատարվել է կաշառքի պրովոկացիա

***•  Պ-ն գործել է ՀՀ քրեական դատավարության օրենսգրքով սահմանված պահանջներին համապատասխան***

•  Պ-ն չէր կարող հանձնարարություն տալ կաշառք ստանալու կամ կաշառք տալու նմանակում գաղտնի քննչական գործողությունը կատարելու մասին՝ կաշառքի միջնորդության հանցակազմով

•  Պ-ն պետք է գործեր առանց դատարանի որոշման